
ROMANIA 
JUDETUL IASI 
PRIMARIA COMUNEI TRIFESTI 
Nr. ........................./.......................................

ANUNT

Având în vedere prevederile art.VII alin.(3) lit.a) din O.U.G. nr.156/2024, OUG nr.57/2019 privind Codul Administrativ, cu modificările si completările ulterioare, art.31 alin. (1) din Legea nr. 153/2017 - Legea cadru privind salarizarea personalului plătit din fonduri publice, cu modificările şi completările ulterioare, Hotărârea de Guvern nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, 
Comuna Trifesti, Judetul Iasi, organizeaza concurs pentru ocuparea pe durată nedeterminată a unui post contractual vacant de execuție de:
1. PSIHOLOG, studii superioare, în cadrul Centrului de zi pentru copii aflați în situație de risc de separare de părinți = 1 post, durată nedeterminată, norma de lucru: 8 ore/zi, 40 ore/săptămână

Dosarele de concurs se depun in termen de 10 zile lucratoare de la publicarea anunţului, în perioada 14.09.2026 - 25.09.2026, de luni pana joi intre orele 08.00 - 15.00 şi vineri între orele 08.00 - 13.30 la Registratura generală la sediul instituţiei din sat Trifești, comuna Trifești, județul Iași.
2. Dosarul de înscriere la concurs va cuprinde următoarele documente:
a) formular de înscriere la concurs, conform modelului prevăzut la anexa 2 din Hotărârea de Guvern nr.1336/2022 (candidaţii pot primi formularul tipizat şi de la sediul Primăriei);
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz ;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condițiilor specifice ale postului, solicitate de autoritatea sau instituţia publică;
e) copia carnetului de muncă, a adeverintei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului (modelul orientativ al adeverintei este prevăzut în anexa 3 din Hotărârea de Guvern nr.1336/2022);
f) certificat de cazier judiciar sau, după caz, extrasul de pe cazierul judiciar (cazierul judiciar poate fi înlocuit cu o declaraţie pe propria răspundere privind antecedentele penale, iar în acest caz candidatul declarat admis la selecţia dosarelor are obligaţia de a completa dosarul de concurs cu originalul documentului, până la data sustinerii probei scrise);
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învățământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Documentele vor fi prezentate într-un dosar plic.
Informaţii suplimentare se pot obţine la telefon 0232298033 și la sediul Primăriei.
3. Condiţii generale de participare aşa cum sunt prevăzute de lege:
a) are cetăţenie română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetățenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2002 - Codul Muncii, republicată cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverintei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, specifice potrivit cerinţelor postului scos la concurs;
f) nu a fost condamnată definitiv pentru săvârșirea unei infracțiuni contra securităţii naţionale, contra umanităţii, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitatea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau fata de aceasta nu s-a luat măsura de siguranță a interzicerii ocupării unei funcţii sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

4. Condiţii specifice de participare aşa cum sunt prevăzute în fişa postului :
Psiholog – un post
Nivelul studiilor: 
- Apt din punct de vedere psihologic
- Studii: studii superioare de specialitate in psihologie
În situaţia în care concursul se anulează potivit art.62 alin.(5) lit.a) şi art.63 lit.b), din H.G.1336/2022, candidaţii pot retrage documentele depuse la dosarul de concurs în original, în baza unei solicitări adresate în scris președintelui comisiei de concurs.
Documentele depuse la dosarul de concurs în original se înapoiază candidaților declaraţi ,,respins” la solicitarea scrisă a acestora.
Concursul se va desfăşura în 3 etape succesive, cu respectarea calendarului de concurs afişat, selecţia dosarelor de înscriere, proba scrisă şi interviu.
Sunt declarați admiși la proba scrisă/interviu candidaţii care au obținut minimum 70 de puncte pentru fiecare probă la funcțiile contractuale de execuție.
Punctajul maxim pentru fiecare probă a concursului este de maxim 100 de puncte.
Punctajul final se calculează ca medie aritmetică a punctajelor obținute la proba scrisă şi interviu. Se consideră admis la concursul pentru ocuparea unui post candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar la fiecare probă.
La punctaje egale are prioritate candidatul care a obținut punctajul cel mai mare la probă scrisă, iar dacă egalitatea se menţine, candidații aflaţi în această situaţie vor fi invitaţi la un nou interviu în urma căruia comisia de concurs va decide asupra candidatului câştigător.
Informaţiile referitoare la organizarea si desfășurarea concursului, bibliografia şi tematica, calendarul de desfăşurare sunt afișate la sediul Primăriei Comunei Trifești.
	CALENDAR CONCURS
	DATA

	Publicarea anuntului
	10.09.2026

	Depunere dosare concurs
	14.09.2026 - 25.09.2026, de luni pana joi intre orele 08.00 - 15.00 şi vineri între orele 08.00 - 13.30

	Selecţie dosare si afișare
	28.09.2026 - 30.09.2026, ora 14:00

	Depunere contestaţii rezultat Selecţie dosare 
	30.09.2026, ora 14 - 05.10.2026, ora 14:00

	Afişare rezultate contestaţii Selecţie dosare
	06.10.2026, ora 14:00

	Proba scrisa
	08.10.2026, ora 10:00

	Afişare rezultate probă scrisă
	08.10.2026, ora 16:00

	Depunere contestatii proba scrisă
	08.10.2026, ora 16:00 - 09.10.2026, ora 14:00

	Afişare rezultate contestaţii proba scrisă
	09.10.2026, ora 17:00

	Interviul
	12.10.2026, ora 09:00

	Afisare rezultate interviu
	12.10.2026, ora 15:00

	Depunere contestatii interviu
	12.10.2023, ora 15:00-13.10.2026, ora 15:00

	Afişare rezultate contestaţii interviu
	14.10.2026, ora 14:00

	Afişare rezultate finale
	14.10.2026, ora 15:00



BIBLIOGRAFIE ȘI TEMATICĂ
- Constituția României, republicată;
- Ordonanța de Urgență a Guvernului nr. 57/2019 privind Codul administrativ, cu modificările și completările ulterioare – Partea VI, Titlul I, II și III;
- Legea nr. 272/2004 privind protecția și promovarea drepturilor copilului, republicată, cu modificările și completările ulterioare;
- Legea nr. 213/2004 privind exercitarea profesiei de psiholog cu drept de liberă practică, înființarea, organizarea și funcționarea Colegiului Psihologilor din România;
- Legea nr. 202/2002 privind egalitatea de șanse și de tratament între femei și bărbați, republicată
- Tratat de psihologie clinică și psihopatologie, Volum coordonat de Michele Montreuil, Jack Doron, sub direcția lui Șerban Ionescu și Alain Blanchet, Editura Trei, București, 2009 - Partea a doua - Psihopatologie generală.

ATRIBUTIILE POSTULUI
A. Evaluare psihologică și identificare a nevoilor copilului
Realizează evaluarea psihologică inițială a fiecărui copil beneficiar al centrului;
Aplică și interpretează instrumente, teste și fișe psihologice avizate, conform normelor profesionale;
Identifică dificultățile emoționale, comportamentale, cognitive, sociale sau de dezvoltare;
Întocmește fișele de evaluare psihologică și propune planuri de intervenție personalizate;
Reevaluează periodic copiii, ajustând intervențiile în funcție de evoluție și nevoi.

B. Intervenție psihologică și consiliere
Oferă ședințe de consiliere psihologică individuală copiilor beneficiari;
Derulează programe de dezvoltare emoțională, autocunoaștere, gestionare a emoțiilor și reziliență;
Organizează activități terapeutice adaptate vârstei (joc terapeutic, tehnici proiective, art-terapie etc.);
Intervine în situații de criză sau comportamente cu potențial de risc;
Susține grupuri de suport sau activități de consiliere de grup, atunci când este necesar.

C. Lucrul cu familia / consiliere parentală
Realizează întâlniri cu părinții/aparținătorii pentru a identifica nevoile și dificultățile familiei;
Oferă consiliere parentală și recomandări pentru îmbunătățirea relației copil–familie;
Sprijină părinții în dezvoltarea abilităților de educare și supraveghere a copiilor;
Informează familia cu privire la evoluția copilului și la pașii necesari în continuare.


D. Activitate interdisciplinară și colaborare instituțională
Participă activ în echipa multidisciplinară a centrului (asistent social, educator, consilier școlar etc.);
Contribuie la elaborarea și implementarea Planului de Asistență/Intervenție pentru copil;
Colaborează cu școlile, DGASPC, cabinetele medicale, poliția și alte instituții relevante;
Asigură schimbul de informații necesare în limitele legii și ale eticii profesionale.

E. Monitorizare și documentare
Monitorizează permanent evoluția psihologică, comportamentală și emoțională a copiilor;
Completează registre, fișe de caz, rapoarte psihologice și documente de evidență;
Informează coordonatorul centrului asupra situațiilor problematice identificate;
Păstrează confidențialitatea tuturor datelor privind copilul și familia acestuia.

F. Activități educative, de prevenție și dezvoltare
Elaborează și susține activități de prevenire a abandonului școlar, violenței, abuzului și consumului de substanțe;
Participă la organizarea activităților educative, recreative și tematice ale centrului;
Dezvoltă programe pentru creșterea încrederii, responsabilității și abilităților sociale ale copiilor.

G. Etică profesională și respectarea legislației
Respectă Codul Deontologic al profesiei de psiholog, cadrul legal și procedurile interne;
Asigură protecția interesului superior al copilului în toate activitățile întreprinse;
Raportează imediat orice situație de vulnerabilitate, abuz sau risc identificată.

H. Activități administrative și organizatorice
Participă la ședințele de lucru și la formările profesionale organizate de instituție;
Contribuie la elaborarea programelor centrului și la activitățile de planificare;
Utilizează resursele și echipamentele centrului în mod responsabil;
Respectă normele de SSM și PSI și participă la instruirile obligatorii.

PRIMAR,
DR. IVĂNUCĂ PAUL-NICOLAE

